La Centra Oficejo ekparolis angle
#000000
Dum jardekoj la Centra Oficejo de UEA en Roterdamo estis la plej esperantlingva loko en la tuta mondo, sed jam ne. Volontuloj ne plu bezonas scipovi Esperanton, kaj por komuniki kun ili la oficistoj devas paroli angle.
#000001
De multaj jaroj en la Centra Oficejo krom la dungitaj oficistoj de UEA regule laboras ankaŭ volontuloj de TEJO kaj UEA, kiuj kontraŭ senpaga loĝado kaj modesta rekompenco plenumas multajn taskojn por la asocioj.
#000002
Eĉ se la volontuloj ne ĉiam havis perfektajn konojn pri la kulturo kaj movado, ili dum la antaŭaj jaroj tamen ĉiam kapablis bone komuniki en Esperanto, kaj dum la volontulado perfektigis sian lingvoscion. Antaŭ unu jaro TEJO tamen decidis ne plu postuli, ke novaj volontuloj scipovu Esperanton.
#000004
Anstataŭe TEJO en sia anonco ĉe Eŭropa Volontula Servo en majo 2016 skribis nur, ke la kandidato "montru interesiĝon pri Esperanto kaj pretu lerni ĝin". La unua volontulo efektive lernis Esperanton dum sia volontulado en la Centra Oficejo, ĉar ŝi estis la sola neesperantlingvano en la oficejo.
#000005
Kiam aperis pliaj neesperantistaj volontuloj la ekvilibro tamen ŝanĝiĝis. La novaj volontuloj parolas angle inter si, kaj anstataŭ Esperanton la laborantoj de UEA nun estas same devigataj paroli la anglan por povi komuniki kun la novaj volontuloj.
#000006
Laŭ fontoj kun bona kono pri la situacio en la Centra Oficejo, iuj el la novaj volontuloj montras nenian interesiĝon pri Esperanto kaj rifuzas diri eĉ unu vorton en la lingvo, kion ja eblas kompreni – ili venis al la Centra Oficejo ne ĉar ili mem specife interesiĝis, sed ĉar Eŭropa Volontula Servo sendis ilin tien.
#000007
La kafoĉambro de la Centra Oficejo en pli fruaj jaroj estis la loko, kie la oficistoj ĉiutage je difinita horo kolektiĝis por babili pri aktualaj temoj de la oficejo, de la movado kaj de la tuta mondo. La kafkunvenoj iĝis institucio de la asocia kulturo, kaj dum ili precipe la novaj volontuloj povis multon lerni pri la funkciado de UEA kaj la tuta Esperanto-movado.
#000008
La komunaj esperantlingvaj kafoklaĉoj tamen nun iĝis maloftaj – ne nur pro tio, ke jam ne ĉiuj laborantoj scipovas Esperanton, sed ankaŭ pro la ĝenerale malboniĝinta laboretoso. Anstataŭ kune kafumi, multaj oficistoj nun preferas preni sian kaftason kaj reiri kun ĝi al sia labortablo.
#000009
La prezidanto de TEJO, Enric Baltasar, tamen ne vidas problemon en tio, ke Esperanto ne plu estas la komuna lingvo por ĉiuj laborantoj en la Centra Oficejo de UEA:
#000010
– Rilate al tio ke nun aŭdeblas pli da angla, estas nature ke tio okazas kiam oni havas malaltan nivelon en iu specifa lingvo kaj povas uzi alian dum lernado, des pli ke en kvardek tagoj venis du neesperantparolantaj novuloj. Kompreneble mi preferus ke ĉiuj havu altan nivelon komence de sia volontulado, sed ĝi ĝuste estas oportuno por memevoluigo, sendepende de onia komenca nivelo.
#000011
Laŭ Enric Baltasar la decido akcepti volontulojn kiuj ne scias Esperanton, estis farita por “kreskigi la volontulan strukturon”. Laŭ li la unua sperto estis bona, kaj tial TEJO decidis daŭrigi sian “malfermiĝemon”:
#000012
– Ne estas novaĵo ke ni foje publikigas malfermajn alvokojn en pluraj lingvoj, kaj konsekvence ricevas kandidatiĝojn de homoj kiuj ne parolas Esperanton, kun tre pozitivaj rezultoj post la unua volontulo kiu komencis sian volontuladon sen paroli nian lingvon. Menciindas ke en la alvokoj aperas pri la serĉata kandidatprofilo: “havu bonan scipovon de Esperanto kaj se ne, montru intereson lerni la lingvon antaŭ aŭ tuj post la komenco de la volontulado”. Tiu frazo jam estas indiko kiu malpravigas la aserton ke niaj volontuloj ne lernas Esperanton.
#000013
Efektive tamen ankaŭ la plej freŝa anonco de TEJO tute ne mencias “bonan scipovon de Esperanto”, kvankam oni ja mencias ke “ideala kandidato” scipovu Esperanton. La sola firma postulo estas, ke la kandidato “montru interesiĝon lerni Esperanton”. Kaj evidente tio neniel garantias, ke la volontuloj efektive provos lerni Esperanton, des malpli ke ili parolos ĝin kun aliaj laborantoj de la Centra Oficejo.
#000014
Atentigo: Jam post la publikigo de la artikolo ni ricevis konfirmon pri tio, ke ne nur TEJO sed ankaŭ UEA nuntempe akceptas volontulojn kiuj ne scias Esperanton.
#000015
Aldono 2017-10-30: TEJO aperigis oficialan respondon al ĉi tiu artikolo. La respondo estas duoble pli longa ol la artikolo, kaj ĉefe enhavas rebatojn de asertoj, kiuj tute ne aperas ĉi tie. Tamen veras, ke nia uzo de la vorto "sendi" pri volontuloj estis mismontra. Efektive la volontuloj mem elektas veni al la Centra Oficejo – sed ne bezonas lerni Esperanton, kiel la estraro de TEJO klare skribas en sia respondo sub punkto 8.
#000016
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000017
Bosniaj esperantistoj subtenas la katalunan popolon
#000018
La estraro de UEA esploras la krizon en la CO
#000019
Mi ĝenerale pensas ke estas bona ideo akcepti komecantojn kaj homojn kiuj ne tiom scipovas pri esperanto. Mi vidis kiel bona ekzemplo Ana Stretcu, kiu tute ne sciis esperanton kiam ŝi ekvolontulis en la CO, sed kiam mi vizitis ĝin en Aprilo, vere flue ĝin parolis (tiel ni esperantigos homojn per TEJO) . Pri volontuloj kiuj ne volas lerni esperanton, tio ne povas esti, kaj mi jam imagas pri kiu vi parolas (ĉiam kiam mi komentas esperante ĉe ŝia FB, ŝi respondas angle), do tiaj volontuloj devus esti avertitaj.
#000020
Indas precipe priatenti ties opiniojn, konsilojn, kiuj havas personajn spertojn pri tiaspeca laboro por renormigi kaj longtempe firmigi la reputacion de la CO kaj tiu de Esperanto.
#000026
Kun respektplenaj salutoj kaj bondeziroj, via
#000028
Tio ŝajnas al mi troja ĉevalo en Esperantujon... Kial lerni Esperanton, se eĉ en Esperanta medio oni jam povas libere paroli la anglan? Krokodilado ekperdas sian sencon.
#000029
"La fino de Esperanto"? Verŝajne ne.
"La fino de UEA? Aŭ de la "movado""? Jen pli tikla demando — sed eblas.
#000031
Nu, la problemo ja estis ke antaŭe homoj povis diri "Kial mi lernu la Anglan se Esperanto estas tiom pli facila", dum nuntempaj pli kaj pli da junaj Eŭropanoj povas demandi "Kial mi lernu Esperanton se mi kaj multaj aliaj jam sufiĉe bone scias la Anglan". Dum ni ankoraŭ (ka)tenas nin ĉe la malnova ideo ke la lingvo estas socia komunikilo, ni ne sukcesos adapti nin al ŝanĝiĝantaj kondiĉoj. Reale la homa lingvo estas individua esprimilo.
#000032
Tiu ĉi decido estas firma kaj klara paŝo antaŭen al la kompleta disfaligo de UEA kaj la CO. Mi scias ke TEJO estas nun "sendependa". Do, forigu ilin el la CO. Ili trovu sian propran ejon por babili anglalingve.
#000036
Tamen konsideru, ke ne nur TEJO, sed ankaŭ UEA ŝajne nuntempe havas neesperantistajn volontulojn, eĉ se ili skribas "sinprezentojn" en mirinde bona Esperanto.
#000037
Multaj teoriumas uzi Esperanton kiel laborlingvon en internacia organizo kaj proponas, ke oni povas dungi neesperantiston, kiu lernos Esperanton, kaj nun TEJO efektive faras tion kaj jam sukcese. Mi mem babilis kun Ana Stretcu kiam mi estis en Roterdamo kaj mi tute ne imagis, ke ŝi ne scipovis Esperanton kiam ŝi alvenis!
#000038
En Amikumu, ni simile dungis komencanton, kiu ne povis bone paroli kaj li jam bonege progresas en Esperanto. Mi ne havas dubon, ke TEJO esperantigos la novajn volontulojn kaj mi laŭdas ĝian kuraĝon tiurilate!
#000039
Mi absolute havas dubon pri tio, ĉar nun la "lingva dinamiko" en la grupo jam ŝanĝiĝis al la angla. Ne estos ia ajn premo aŭ kialo lerni Esperanton, aparte se jam estas volontuloj tie kiuj rifuzas diri eĉ unu vorton en Esperanto. Unu sukcesa rezulto pri Ana Stretcu estas nur tio: unu rezulto.
#000040
Nu, TEJO havas kvar volontulojn en la CO, kaj du el ili havas bonan lingvonivelon. Kiel mi skribis en mia alia komento, ili ambaŭ havas lingvomentoron.
#000041
La sinprezentoj estas en Esperanto (ĉu tiu fakto ne devus nin surprizi?).
#000044
Kiel la respondeculoj por la volontuloj de TEJO, mi ŝatus respondi. Ambaŭ de niaj novaj volontuloj, Olga kaj Valia, kiuj ĵus komencis siajn volontuladojn, lernas Esperanton.
Ili havas lingvajn mentorojn kaj subtenon, lerni la lingvon.
Kiel por ĉiuj, kiuj lernas novan lingvon, estas malfacila uzi ĝin kiam la lingva nivelo ankoraŭ ne estas alta.
Mi esperas ke kun la lingvaj mentoroj de niaj volontuloj kaj novaj modernaj kursoj kiel Ekparolu, ili ambaŭ baldaŭ uzos Esperanton en iliaj labortagoj, sed ne ĉiuj lernas Esperanton dum unu monato. En TEJO ni jam sukcese integrigis kelkajn volontulojn, kiuj antaŭ ilia alveno ne scipovis Esperanton. Mi kredas, ke ni nun ĉi-foje ankaŭ sukcesos!
#000045
Estas vero ke "ne ĉiuj lernas Esperanton dum unu monato." Sed en unu monato oni povas lerni minimume la ĉiutage uzatajn salutojn.
#000046
Oni povas demandi sin ĉu la vasta uzado de "nura" kie estus pli ĝusta "sola", ne estas pro tio ke precipe dualingvaj parolantoj de la Angla konfuzas "nur" kun la Angla vorto "only". "Nura" signifas pli-malpli "bagatela" kaj tradukiĝas en la Anglan per "mere".
#000048
Mi nur cxesus uzi la lingvon de zamenof kiam la policanoj de la unuigita mondsistema unumondsxtato alvenus al mi kaj peragrese kaj per pafile cxesigus min. Finfine ! Ba al al Imperian Lingvon !
#000049
TEJO verkis allogan varbaĵon por altiri volontulojn, sed eblas pripensi pri aldona, intensa kurso de Esperanto (inter 4 kaj 8 horoj ĉiutage dum tuta monato) kiel parto de la trejnado de tiuj novaj 12-monataj staĝanoj ANTAŬ ol ili komencas labori. Demando estas kie kaj kiel povas okazi tia tre intensa kurso.
#000050
La varbaĵo en la TEJO-paĝo estas sufiĉe alloga kaj klare diras, ke la volontulo devas lerni Esperanton antaŭ aŭ post sia alveno al la Centra Oficejo. Se post la alveno, tiu sama varbaĵo mencias, ke stabanoj kaj pedagogiloj disponeblas por studi Esperanton roterdame. Belaj vortoj, tamen . . . .
#000051
Bezonatas celstreba, serioza, profesia, tre intensa kurso de Esperanto, kiu kapablas sufiĉe bone paroligi volontulojn por esperante labori post maksimume unu monato. Tempo ne sufiĉas en la Centra Oficejo por fari tion, kaj Duolingo probable ne kapablos krei sufiĉe fluajn parolantojn.
#000052
Memlernado povas esti sufiĉa por certaj lernantoj, sed pro tio, ke la volontulo en Roterdamo devas esti kapabla tre, tre rapide uzi la lingvon por labori, probable bezonatas tre, tre intensa kurso (inter 4 kaj 8 horoj ĉiutage dum tuta monato). Tiaj kursoj preskaŭ neniam okazas en Esperantujo. Ili devas plejparte kreiĝi.
#000053
Kelkaj legantoj espereble havas proponojn, ĉar la utiligado de la angla lingvo tute ne kongruas kun la tradicia etoso de UEA, kaj ankaŭ ne helpas al ni montri, ke Esperanto povas esti uzata en socia kaj labora komunikado.
#000055
Dennis, via ideo ke "eblas pripensi pri aldona, intensa kurso de Esperanto (inter 4 kaj 8 horoj ĉiutage dum tuta monato) " estas tute nerealisma kaj eĉ kontraŭ la kontrakto inter UEA/TEJO kaj la koncerna volontulo. En la kontrakto estas neniu mencio ke la volontulo devas lerni unu lingvon aŭ alian. Kiel tia volontulo deklaris (ne en Esperanto): "mi ne venis ĉi tien por lerni vian lingvon. Mi venis por post la volontulado resti en Nederlando."
#000057
Dankon, Jovana, pro via atentigo pri tio, ke la nuntempa devigo lerni Esperanton antaŭ la komenco de oficeja laboro en Roterdamo, verŝajne, estus kontraŭ la la NUNA kontrakto inter UEA/TEJO kaj la volontulo.
#000058
Al ĉiuj viaj demandoj povus respondi la ĝenerala direktoro de UEA, se ŝi volus kaj ricevus benon de la estraro.
#000062
Europa Volontula Servo havas siajn regulojn, kiuj ne povas libere esti sxangxitaj de kontrakto inter UEA/TEJO kaj la volontulo. TEJO ne povas devigi la EVS-volontulojn paroli Esperanton, same kiel gxi ne rajtus devigi ilin paroli nederlande, se la nederlanda estus gxia laborlingvo. Male, lingva subteno estas rajto de la volontulo. Cetere, por lingvoj ne inkluzivitaj en la reta servo por lingvolernado de Erasmus+, la gastiga organizo teorie ecx rajtus peti 150eurojn kiel financadon de tia lingva subteno, kiun gxi devas provizi, kvankam mi ne scias cxu EU aprobis/us se oni petus por Esperanto.
#000063
Tute nerealisma aŭ sufiĉe praktika? Mi iom plivastigas la kritikon de Jovana pri Esperanto-lernado farenda ANTAŬ ol volontulo eklaboros ĉe UEA, kaj mi komentas pri la financaj demandoj de Licxjo.
#000066
La komento de Francisco Javier Moleón kaptas la plejparton de la problemo dungi laboristojn por UEA . Mi citas, “Eble indas rememorigi, ke la CO estas movada administrejo kaj ne lingvolernejo. Certe ne estas la tasko de oficistoj helpi homojn lerni/poluri la lingvon: oni ne dungis ilin por tio.”
#000067
Mia demando (rilate farotajn, NE faritajn, kontraktojn), estis: Ĉu eblas krei intensan kurson por la novaj volontuloj kiuj havas emon kaj talenton por sperti roterdaman Esperantujon, sed kiuj lingve lamas?
#000068
Aŭ eble novaj voluntuloj mem, kiuj estus fortimigitaj, kiam ili ekscios antaŭ ol subskribi kontrakton, ke ili, aldone, devas studi novan lingvon dum unu monato?
#000073
Aŭ ĉu EVS tute konstraŭstaros? Se jes, kial ili povus esti kontraŭ trejnado-kurso kiu ege helpos novan voluntulon fari sian laboron?
#000074
Eble indas rememorigi, ke la CO estas movada administrejo kaj ne lingvolernejo. Certe ne estas la tasko de oficistoj helpi homojn lerni/poluri la lingvon: oni ne dungis ilin por tio. TEJO (ĉu ne sendependa organizo?) faru siajn eksperimentojn en sia oficejo per siaj rimedoj, anstataŭ en ĝia oficejo per ĝiaj rimedoj.
#000077
El mia deĵoro en la CO, en la gloraj oldaj tempoj, mi memoras la miron kaj pozitivan bildon pri Esperanto, kiun vekis ĉe neesperantaj vizitantoj kaj eksteraj konatoj la ekscio, ke en la oficejo homoj el deko da landoj komunikas inter si nur en Esperanto. Aĥ, sed tiuj estis ja la gloraj oldaj tempoj.
#000078
Kio okazas kun la estraro ke ili ne defendas kaj postulas altnivelajn esperanto-parolantojn por la gravega laboro de UEA? Estas miloj da junuloj ĉirkaŭ la mondo kiuj dezirus volontuli tie kaj ke ili jam bone parolas... Estas stultaĵo.
#000079
ili ne rajtas (oficiale) postuli altnivelajn parolantojn kadre de ĉi tiu programo.
#000080
Mi tute ne scias (kvankam mi povas pensi pri tio) pri la necesoj de UEA kaj TEJO rilate al tiu laboro. Mi nur diras ke ni ne devas esti malamiko de la angla lingvo, tute male: nia problemo estas kun la aktuala geopolitika kondiĉo aŭ sinteno de tiu lingvo kaj ties regantaj landoj.
#000081
Kion mi volas diri? Eble volontulo kiu bone regas la anglan kaj malbone regas Esperanton (sed nun lernantas) povas esti pli bona ol flua parolanto de Esperanto (eĉ se ĉi tiu ankaŭ bone regas la anglan). Kial? Ĉar la laboro ne estas nur lingva.
#000082
La ĉefa problemo estas ke ekzistas la jena risko: UEA pagi al aventurulo kiu ne volas lerni Esperanton nek varbi por la movado, nur iom diboĉi, loĝi en Nederlando, kaj fin'.
#000083
“Al ĉevalo donacita oni buŝon ne esploras” (Zamenhof, Proverbaro Esperanta, n-ro 15)
#000085
Mi opinias tute salutinda la atingon de TEJO konvinki la burokratojn de EVS sendi volontulojn al la sidejo de UEA. Des pli bone ke kelkaj el ili interesiĝas pri esperanto kaj eĉ komencas lerni ĝin tra tiuj monatoj de servado. Ĉu tamen la homoj dume kajmanas en la Roterdama CO uzante la anglan kiel komunan lingvon, anstataŭ flankenlasi la volontulojn kiuj (ankoraŭ) ne regas esperanton? Tio ŝajnas al mi tute normala solvo, aparte en plene tutmondiĝinta urbo kie tiu realmonda lingva fakto okazas pli malpli ĉie.
#000087
Nu, kompreneble se iu el la volontuloj malferme montras sin agrese malamika al esperanto aŭ UEA, ja estus preferinde afable inviti ŝlin ĉesi sian deĵoradon.
#000088
Kiel amuze! Mia komento jam ricevis 6 malaprobajn voĉojn ĝis nun , kaj nur 1 aproban (nu, ĝi ne vere validas, ĉar mi ne rezistis la tenton mem klaki sur la dikfingra signeto, he he). Kvazaŭ defendante la keltiberan urbon Numanco, por iuj la CO restas kiel sankta loko, la sola sur la mondo kie nia lingvo regas eĉ neceseje. La kajmanado tie estas do netolerebla.
#000089
Nu, mi mem neniam audis anglalingvan furzon dum dek jaroj en la CO.
#000090
Fakte mi imagis hipotezan situacion en kiu iu malfeliĉulo panike malkovrus -post la koncerna ago- ke mankas neceseja papero en tiu speciala ĉambreto, kaj do devus laŭte sed digne voki helpon tra duonmalfermita pordo: li aŭ ŝi kriu strikte en Esperanto, ĉar alie oni rifuzos alporti la bezonataĵon!
#000091
Ehehe! Tiam estis iomete monotone en la CO, ĉar oni furzis nur unulingve. Cetere, mi rakontos anekdoton. Foje, surprizite ke mi ankoraŭ ne estis ĉe la tablo por la kaf-paŭzo (tio okazis en 1998, kiam mi volontulis ĉe UEA), István Ertl demandis min: “Ĉu vi ne trinkos la konstitucian kafon de UEA?”. Hodiaŭ iu “barbaro” demandus min: “Aren’t you going for the constitutional UEA coffe?” Je tio, mi respondus en la angla, se mi scipovus ĝin perfekte: “Ni vivas en la 21-a jarcento kaj UEA ne povas permesi al si konstitucion. Nek kafon”.
#000092
>Mia komento jam ricevis 6 malaprobajn voĉojn ĝis nun , kaj nur 1 aproban
#000093
Eble char vi skribis vol'unt'ulo anst. volont'ulo
#000094
Mi disopinias kun vi precipe pri "Tio ŝajnas al mi tute normala solvo, aparte en plene tutmondiĝinta urbo kie tiu realmonda lingva fakto okazas pli malpli ĉie." Esperanto ne estas ŝafa agnosko de la "reala mondo", E-istoj volas sxangxi tiun realon. Do oni parolu E-on ankaŭ kun tiuj, kiuj neplene ĝin regas, ke ili lernu ĝin.
#000097
laŭ mia impreso, multaj esperantuloj volas ŝanĝi nenion ajn, eĉ nenion el la tutmonda lingva sistemo (kiu ja estas malefika, maljusta, ktp), sed ja interesiĝas pri esperanto kiel ilo por alternativa lingvumado, mem kontribuas al ĝia ekzistado kiel homa realaĵo, ofte dediĉas al ĝi multe da tempo, energio kaj materiaj rimedoj, ktp.
#000098
Oni parolu en esperanto kun tiuj, kiuj bonvenigas tion, inkluzive la volontulojn en la CO. Lernu ĝin ĉiuj kiuj ial emas fari tion, sed oni altrudu ĝin al neniu ajn. Esence, Esperanto estas lingvo de libereco.
#000099
Probable ĉi-fadene mi poste legis ke la plej konfliktovekan kazon konsistigas unu el la volontuloj, kiu akre, malafable rifuzas diri eĉ vorton en esperanto asertante ke ŝi (aŭ li, mi ne memoras) venis al la CO nur por resti en Nederlando, ne por lerni esperanton. Kompreneble, tiu sinteno ja estas treege ĝena kaj malkontentiga. Temis pri tre malbona elekto de kandidato.
#000100
Nu, eble oni povas diri ke la impreso ke Esperantistoj estas ne mondoŝanĝemaj venas de tio ke estas ekstreme malfacile kompreni pri kio oni fakte okupiĝas, se oni okupiĝas pri la lingvo. La homa lingvo en si mem estas ŝanĝiĝema — sed ĉu la lingvoŝanĝoj kondukas al progreso aŭ degenero? Se la lingva evoluo kondukas nek al progreso, nek al degenero, ĉu tiel okazas ĉar la progreso kaj la degenero nuligas unu la alian, aŭ ĉar la homa lingvo kiel tia estas perfekta en si mem? Se okazas reciproka nuligo, ĉu tiam oni povas malnuligi la degeneron per lingvoplanado? Aliflanke, se la homa lingvo efektive estas perfekta (kio estas la plej ĝentila supozo al ĉiuj popoloj kaj fakte ŝajnas vera), kiel do povas okazi ke ĝi evoluas kaj diversiĝas ĝis neinterkompreneblo?
#000101
Esperantistoj, almenaŭ la kleraj inter ili, devus havi sciojn kaj opiniojn pri tiaj demandoj kaj pridiskuti ilin, sed tio apenaŭ okazas. Eble ĉar la faka lingvista medio estas tiel malunueca pri siaj respondoj, ke eĉ tie oni apenaŭ kuraĝas starigi la demandojn.
#000102
Espereble kelkaj apokalipsaj komentantoj sxangxus la opinion, se estus konate kion utilan faras konkrete la esperanto-neparolantaj volontuloj.
#000103
Se ne eblas trovi samtauxgan kanditadon kun jam esperanto lingvokono, tiam estas bone se iu faras tiun taskon sen tio, ol maltauxgan sed flue parolanton.
#000104
Postuli de junaj homoj, kiuj ŝatus partopreni Eŭropan Volontulan Servon, ke ili flue parolu iun ajn lingvon, estas kontraŭ la reguloj de la programo. Pasintjare en Bjalistoka Esperanto-Societo ni faris siaspecan eksperimenton: por la unua fojo ni invitis kiel volontulon junan francinon, kiu venis al ni tute ne konante Esperanton. Ŝi estis tre motivita kaj ene de mallonga tempo vere ekregis la lingvon.
Tio, kio ĉagrenas min en la kazo de CO, estas la diro pri volontuloj, kiuj eĉ ne volas lerni Esperanton. Unuavice mi trovus kulpon en la gastiganta organizo, ne en la juna homo mem. Mi havas la impreson, ke UEA ne tute laŭregule realigas la programon. Oni devas diskonigi la programon kaj ĝiajn rezultojn, dum mi ne vere aŭdas pri eŭropaj volontuloj de UEA kaj iliaj atingoj. Oni ankaŭ devas certigi, ke la volontuloj ricevas taskojn konformajn al iliaj kapabloj, kaj ili ja ne rajtas anstataŭi dungitojn (doni al volontulo la taskon prilabori Jarlibron, kio estis la tasko de salajrata persono, estas kontraŭ la regularo de la programo kaj povas esti la kialo por ke UEA ĉesu esti valida gastiganta organizo).
#000106
Przemek, vi asertas ke "Oni ankaŭ devas certigi, ke la volontuloj ricevas taskojn konformajn al iliaj kapabloj", kio estas tute prava. Kaj oni devus ankaŭ disponigi al la volontuloj servojn konformajn al la leĝoj de Nederlando. Eble estus interese por la estraroj de UEA kaj TEJO esplori kiom da iliaj volontuloj estas laŭleĝe kaj oficiale registritaj ĉe la urbodomo de Roterdamo kaj ĉe kiu adreso. Se ili (la volontuloj) ne estas registritaj laŭ la nederlanda leĝo, iu devas klarigi kial tio ne okazas/is. Tiu kiu venigas la volontulojn devas koni ankŭ la leĝojn de la gastiga lando.
#000107
Mi nur volas diri, ke en E@I ni de kvar jaroj konstante havas volontulojn per la Eŭropa Volontula Servo, kaj plurfoje okazis, ke volontuloj venis kun malalta aŭ preskaŭ nula nivelo de Esperanto kaj ni komence devis komuniki kun ili angle aŭ ruse, sed ili rapide lernis komuniki Esperante, kelkaj eĉ kun surpriza rapideco.
#000108
Mi tamen surpriziĝas pri tio, ke oni skribas, ke "la Eŭropa Volontula Servo sendis ilin tien". La volontulado devas esti aprobita de la senda organizo, la gastiga organizo kaj la volontulo mem. Ŝajnas kurioze, ke iu akceptus volontuli en Esperanta organizo, se tiu havas tute nenian intereson pri Esperanto. Eĉ se estas unu aŭ du tiaj, tio ne nepre signifas, ke ĉiuj volontuloj ekde nun volos paroli nur angle kaj UEA "enlasis trojan ĉevalon" aŭ io tia.
#000109
Ĉu niaj organizoj ne celas iumaniere al disvastigado de lernado, uzado, kaj informado de Esperanto kiel reala, valida, uzebla lingvo en la mondo? Se ene de la organizo(j) mem oni rezignas pri Esperanto, jen la fino, el mia perspektivo. (Ne de Esperanto, nur de la organizoj).
#000113
Mi ne scias multe da esperanto, nek esperanta movado... sed mi ne ŝatas ĉi tio afero.
Mi eklernis esperanton ĉar mi estis (aŭ estas) malbona lernanto pri lingvoj kaj esperanto helpis min. Ankaŭ mi pensas ke ne estas justa, ke oni devas lerni la anglan por ĉio...
#000116
Ve! Mi finos lerni la rusan aŭ la ĉinan... Anglanuloj ĉiam volas esti ĉefuloj...
#000117
UEA kaj TEJO kiuj akceptas ne-Esperantistojn. La idioteco ne konas limojn.
Mi ekkredas, kion iama instruistino de Esperanto kaj komitatanino de UEA diris: Esperanto postvivos ne dank’ al la Esperantistoj, sed malgrau la Esperantistoj.
#000118
Tre ŝoke, ke tiu afero okazas en la CO. Tamen ne tiel nova en la movado, ĉar mi jam plurfoje rimarkis en kongresoj junulojn, kiuj inter si parolis en la angla (kaj ne krokodilis). Estas indiko, ke tiuj ne komprenas la signifon de Esperanto.
Se ial montriĝas utile dungi junulojn, kies lingvonivelo ne taŭgas, oni almenaŭ certigu al si, ke ili rapide kapablos akiri la necesajn sciojn en medio nur-E-parolanta.
#000119
Dume parolantoj de Esperanto ne povas volontuli – aŭ ili trovis neniun?
#000120
Chu antau la (eventuala) dungo je kandidato por posteno de volontulo estis laborintervjuo (almenau telefona au Skajpa; prefere kompreneble vizagh-al-vizagha)?
Mi demandas, char en tia situacio la intervjuanto kredeble rimarkus, kiom la kandidato entute estas inklina al tio, ankau laulingve adapti sin al la labormedio de la Centra Oficejo.
#000122
Komenco de morto de UEA.
#000123
la lingvon mortas per akuzativajn erarojn
#000125
Mi trovas konsternan malamikecon al la tuta ideo de eksteraj rilatoj, kaj ĉe Libera Folio kaj ĉe TEJO. Ĉi tie EVS estas prezentata kvazaŭ minaco al la praktika uzo de Esperanto en la centraj organoj de UEA kaj TEJO, dum multe pli temas Eŭropa integriĝo kaj maniero estigi novajn Esperantistojn. Fine de sia komunikaĵo la estraro de TEJO lamentas ke "postpublikiga klarigado forprenis de ni multon da tempo kaj forto, kiujn ni certe povus pli saĝe investi por pli utila agado". Kion diable ili imagis? La Esperantistaro (precipe la maljuniĝinta parto, sed ne nur) bezonas klarigojn pri la organiza degenerado de la Esperanto-movado kaj tial pretas vidi konspirojn kaj mallaboremon ĉie ajn (Ian Phantom estas nur la plej ekstrema ekzemplo). Se oni ne fanfaronadas pri tia sukceso kiel la kunlaboro kun EVS, kompreneble mitoj estiĝas.
#000128
Ne eblas prikomenti tiun klarigon sur la koncerna paĝo: "comment is blocked because it is spam" :(
#000129
Mi estas ege skeptika pri la t. n. “esperanto-movado”, tamen tio, kion mi legis en la artikolo, konsternas: en E-asocio tiaj aferoj ne povas okazi.
Jen estas komenco de la fino.
#000132
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000142
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000143
Aliĝi al 400 aliaj abonantoj
#000146